Merebaknyané genah hiburan malam alias dunia hiburan (dugem) ngawit makudang warsa pungkuran puniki mengundang makudang pitakén lan parindikan. Genah dugem nénten wantah keanggén menghibur raga, kémahon taler genah maksiat lan transaksi narkoba. Silih sinunggil sané akéh kesajiang ring genah dugem inggih punika minuman keras utawi minuman berakohol (mikol). Minuman sané ngawinang mabuk puniki yukti sanget rentan majeng keamanan lan kenyamanan pengunjung genah dugem. Ipun nénten wantah mabuk-mabukan, kémahon taler melaksana biuta lan mayanin. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Anggara, 30 Agustus 2016
Nengah Sudix, Seririt
Diastun mayanin genah-genah dugem utawi hiburan malam yuktinyané tetep kemanten ngadol minuman keras. Indik puniki pungkuranyané ngawinang yéning miras inucap dados silih sinunggil trén pengunjung yéning ngeranjing ke genah hiburan malam. Antuk nabdabin mangda tan wénten biuta kapertama satpam ring genah dugem punika banget nguratiang para pengunjung.
Komang Suparta, Kerobokan
Sampun janten pisan sané ngeranjing ke genah dugem ngerereh hiburan, nénten sewates bercengkrama sareng sawitra, utawi mesandekan ngicalang rasa penat, kémahon pastinyané kedampingin minuman sané ngawinang punyah. Tunas tiang majeng pihak terkait mangda ngewatesin ijin mekarya genah hiburan malam puniki.
Agung, Jl.Gn.Rinjani Singaraja
Riantukan genah hiburan malam sampun akéh nguningin mepaiketan sareng minuman keras, para pengusaha dugem punika sinah akéh nyetok minuman keras lan meakohol. Mawinan pihak terkait maprakanti sareng kepolisian lan satpol pp rutin ngelaksanaang rasia, mangda pengusaha punika kayun naur pajak minuman keras lan berakohol.
Surya Adi Putra, Lovina
Aptiang titiang majeng para pengusaha hiburan malam kapungkurnyané sida mabecikan. Mangda nénten nerus ngamolihang jejuluk genah maksiat utawi mabuk-mabuk. Sapunapi antuk para pengunjung yakti-yakti ngerereh hiburan minekadi ngicalang rasa kenyel, utawi nyalurang bakatnyané sekadi karaoke lan megending. Indik puniki sinah pungkurannyané ngamolihang penampén pinaka genah hiburan sané aman.(ama)
ban_Latn uzn_Latn ban_Latn ban_Latn ban_Latn ban_Latn ban_Latn sun_Latn ban_Latn